ขนมจีนแม่ประจวบ เป็นร้านขายขนมจีนหลากน้ำยา เป็นห้องแถว 1 คูหา อยู่ซอยประชาบำรุง เมื่อปีก่อนมาทานแอบติดใจในรสชาติอร่อยจัดจ้านดี แต่รอบนี้มาทาน รสชาติดรอปลง เนื่องจากแม่ประจวบให้รุ่นลูกทำต่อ เลยรสชาติไม่เหมือนเดิม

Open อา - ศ 8:00 - 15:00 ร้านหยุดทุกวันเสาร์ (แต่เรามาทาน7โมงกว่า แต่ร้านยังตั้งไม่เสร็จดี แม่ค้าบอกให้มาประมาณ 8:00 จะชัวร์กว่า)

Tel 088 - 4883005


### รายการที่สั่ง ###

ขนมจีนแกงตรัง (20฿) หรือภาษากลางก็น้ำยากะทิ สีเหลืองๆ นั่นแหละค่ะ ที่นี่เค้าเรียกว่าแกงตรัง รสชาติเผ็ดไม่มากเท่าไหร่ ข้นกำลังดี ราคาไม่แพง ผักเติมได้เรื่อยๆ กระถินที่นี่เค้าแกะใส่ชามไว้เลย ดี้ดี รอบก่อนมาต้องแกะเอง

ขนมจีนแกงเผ็ด (20) หรือแกงป่า จานนี้แอบขอชิมญาติมา เนื่องจากเราไม่ค่อยชอบน้ำยาชนิดนี้เท่าไหร่ รสชาติเผ็ดกลางๆค่ะ

นอกจากขนมจีนแล้ว ยังมีขนมหวานขายอีกด้วย แต่เราไม่ได้ลอง เนื่องจากอิ่มแล้ว แกงที่นี่รสชาติใช้ได้ ฝากท้องได้ค่ะ



